section_heading: Životopis
paragraph_text: Dobriša Cesarić rođen je u Požegi 10. siječnja 1902. godine. Rodio se u obitelji Đure Cesarića (1868. – 1919.), šumarskog inženjera, i majke Marije Cesarić, rođene Marković (1873. – 1956.). Djetinjstvo provodi u Osijeku gdje završava osnovnu školu i dva niža razreda gimnazije. Tijekom Prvoga svjetskog rata 1916. godine došao je u Zagreb, gdje je završio gimnaziju,Biografija: Dobriša Cesarić. , essekeri.hr, preuzeto 26. rujna 2011. a nakon mature 1920. godine upisuje pravo, a nakon godinu dana filozofiju. mini|260x260px|Kuća Dobriše Cesarića u Strossmayerovoj ulici u Osijeku Od 1924. do 1926. godine radi u arhivu HNK u Zagrebu, a od 1929. do 1941. godine kao knjižničar u Higijenskom zavodu i lektor u Školi narodnoga zdravlja.Tko je tko u NDH: Hrvatska 1941. – 1945., Minerva, Zagreb, 1997., ISBN 953-6377-03-9, str. 69. Nakon uspostave NDH radi u Ministarstvu narodne prosvjete i to u Uredu za hrvatski jezikHAZU: Cesarić Dobriša, akademik, preuzeto 11. studenogaa 2021. Bio je redoviti član HAZU (Razred za književnost) od 1951. godine te 1962. predsjednik Društva književnika Hrvatske.